Sacrosancte ecclesie Beati Vincentii martiris que est sita infra ambitum meniorum Matisconis. Ego Constantinus, pro remedio animee mee, dono ad mensam fratrum unam vineam in pago Matisconensi, in agro Salorniacensi, in villa Carnaco, cujus terminationes sunt, a mane fons percurrens, a medio die et a sero et a circio terra Beati Vincentii; habet in longo perticas XVIII, in latitudine in uno fronte VI et in alio V. Infra hoc terminum vel perticationem, dono hanc vineam et curtilum Sancto Vincentio et suis canonicis. Similiter dono salices ad ipsam vineam pertinentes, ea ratione ut quamdiu vixero teneam, et in unoquoque anno investitura duos sextarios vini reddam; et post meum decessum, integre ad mensam fratrum canonicorum Sancti Vincentii perveniat. S. Constantini qui fieri et firmare precepit. S. Richelde conjugis ejus. S. Berte filie istius Constantini. S. Duranni qui ex aliqua parte istius terre venditor fuit. S. Pasqualis.